
REPUBLIKA E KOSOVËS	                                                                      KOMUNA E LIPJANIT
REPUBLIKA KOSOVA                                                                                       OPŠTINA LIPLJAN
REPUBLIC OF KOSOVA                                                                    MUNICIPALITY OF LIPJAN

E K S T R A K T 
Nga procesverbali i mbledhjes së 9-të të Kuvendit të Komunës së Lipjanit mbajtur, më 23.09.2026, në sallën e Kuvendit, me fillim në ora 10 00 
Në mbledhje prezantuan:
1. Daut Azemi, Kryesues i Kuvendit 
1. Nexhmedin Lekiqi, anëtar 
1. Hyra Bytyçi, anëtare
1. Murat Gërbeshi, anëtar 
1. Fadil Sopa, anëtar 
1. Armend Grajçevci, anëtar 
1. Fitim Shala, anëtar 
1. Venhar Agushi, anëtar
1. Gentianë Hoxhaj - Gashi, anëtare 
1. Elmaze Behluli, anëtare 
1. Shefki Bytyqi, anëtar
1. Sanije Mehmeti, anëtare
1. Anila Reçica- Llugiqi, anëtare 
1. Gentrit Syla, anëtar 
1. Besim Jusufi, anëtar 
1. Feriz Hasani, anëtar 
1. Arsim Jashari, anëtar  
1. Argjent Tasholli, anëtar  
1. Liridon Hajrizi, anëtar 
1. Herolind Kozhani, anëtar 
1. Egzona Gashi, anëtare 
1. Xhenetë Isufi- Mollopolci , anëtare
1. Yllëza Bedrolli, anëtare  
1. Agon Bahtiri, anëtar 
1. Alban Salihu, anëtar 
1. Fatmir Fetahu, anëtar 
1. Shahadije Bikliqi-Dragaçina, anëtare 
1. Valenton Amrllahi, anëtar 
1. Arjeta Statovci- Tasholli, anëtare

Të tjerë prezent: 
1. Diamant Bytyqi, Nënkryetar i Komunës 
2. Avni Jashari, Shefi i Kabinetit
3. Mehreme Goliqi, Nënkryetare për Komunitete
4. Latif Ramadani, DBF
5. Shkelzen Hajdini, DSHMS
6. Valon Pacolli, DEZH
7. Safete Amerllahu, DGJK
8. Imri Semetishti, DUPMM
9. Astrit Buja , DKRS
10. Ajkuna Maliqi, DA
11. Rexhep Rexhepi, DBPZHR
12. Rasim Hasani, DKA
13. Përfaqësues të mediave dhe shoqërisë civile dhe të tjerë prezentë

	Procesverbalin nga kjo mbledhje e mbajti Behar Aliu.
Kryesuesi i Kuvendit, Daut Azemi, pasi që i përshëndeti  të pranishmit tha se rendin e ditës së bashku me material e keni marrë me kohë, pastaj  lexoi në vazhdim rendin e ditës të propozuar: 
 REND DITE

1. Aprovimi i ekstraktit nga mbledhja e 8-të e Kuvendit.
2. Propozim Vendim mbi aprovimin e Buxhetit për vitet 2027-2029.
3. Propozim Vendim për ndarjen e mjeteve financiare për Qendrën për mbrojtën e grave dhe fëmijëve- Strehimoren në mbrojtje të viktimave të dhunës familjare dhe atyre të dhunës gjinore.
4. Propozim Vendim për ndarjen e mjeteve financiare për Strehimoren “Shtëpia e Sigurt” Gjakovë.
5. Propozim Vendim për caktimin e veprimeve të përkohshme për trajtimin e objektit të mbyllur shkollor SHFMU “ Dy Dëshmorët” paralelja e ndarë fizike  në Dobrajë të Vogël.
6. Raporti gjashtëmujor Janar – Qershor i punës së Zyrës së Kryetarit dhe Drejtorateve Komunale.
7. Raporti i Performancës së Komunës së Lipjanit për vitin 2025.
8. Raporti i dëgjimeve buxhetore për planifikimin e projekt-buxhetit për vitet 2027-2029.

Pastaj Kryesuesi, tha se me propozim të ekzekutivit dhe me rekomandim të KPF-së, kemi edhe një pikë shtesë.  

9. Propozim vendim për anulimin e vendimit nr.15-020/04-29370 i datës 30.06.2026 për përcaktimin e kompensimit te anëtareve te komisionit komunal te aksionarëve ne ndërmarrjen publike lokale “Pastrimi”

Pastaj Kryesuesi tha se a ka dikush vërejtje apo plotësime rreth rendit te ditës .
Arsim Jashari, tha se jemi në një gjendje të jashtëzakonshme dhe kërkoj të kemi një pikë shtesë të veçantë, të përbashkët për shqyrtimin dhe miratimin e deklaratës së përbashkët të Kuvendit lidhur me aktgjykimin e gjykatës speciale ndaj ish drejtuesve të UÇK-së. Propozimi nuk synon ndërhyrjen në pavarësinë e institucioneve të drejtësisë por synon që ky kuvend si  organ më  i  lartë përfaqësues i  Komunës të shprehim qëndrimin institucional për çështje me rëndësi të veçantë për qytetarët e Komunës së Lipjanit. Andaj propozoj që më pëlqimin e juaj të kemi si pikë të veçantë si pikë të përbashkët Deklaratën, që të mos merret aktgjykim në emër të popullit, por ta mbështesim siç jemi marr vesh dhe siç është deklarata. 
   Po ashtu kam edhe një pikë tjetër, ne para vetes e kemi si pikë të dytë, Aprovimin e buxhetit, është mirë së pari me u diskutuar raporti i dëgjimeve buxhetore pastaj me ardh të votimi i buxhetit.   Se çfarë efekti ka raporti nëse votohet buxheti. 
Armend Grajqevci, tha se, ne e falënderojmë shefin e grupit të PDK-së, Arsimin për deklaratën të cilën e ka harmonizuar dhe e ka sjellë në kuvend. Natyrisht që ne jemi për mbrojtje të vlerave të luftës, po ashtu jemi për një drejtësi e cila  duhet të jetë jashtë kritikës dhe të vlerësohet mbi atë se çka ka ndodhur në të vërtetë.  Unë si shef i grupit të LDK-së, kërkoj një pauzë prej 15 minuta, me arsyetimin që deklaratën duhet ta konsolidojmë brenda grupit tonë, të shohim se çka përmban deklarata, ta harmonizojmë brenda grupit. Pastaj një takim me shefat e grupeve dhe kthehmi në kuvend. Pra propozimi im është një pauzë prej 15 minuta.
Alban Salihu, sa i përket deklaratës natyrisht e mbështesim. Pajtohna  që të ketë një pauzë prej 15 minutave nëse janë dakord të gjitha grupet. 
Arsim Jashari, tha unë nuk e përmenda në emër të grupit, por në emër të anëtareve të Kuvendit, dhe pajtohna që të kemi një pauzë 15 minuta.
Daut Azemi, Kryesues i Kuvendit, tha se po e qes në votim propozimin për pauzë 15 minuta për konsultim brenda grupit. Pastaj pas kësaj pauze takohemi 5 minuta me shefat e grupeve dhe zyrën ligjore.
Shihemi në ora 10 :30 pas pauzës. 
Pas pauzës, Kryesuesi i Kuvendit tha se  në koordinim me shefat e grupeve dhe zyrën ligjore, shefi i grupit të LDK-së, e ka edhe një propozim shtesë i cili propozim ke edhe në pajtim me shefat e grupeve tjera.  
Armend Grajqevci, tha se grupi i LDK-se, jemi pro një deklarate të tillë e cila mbron vlerat e UÇK-së. Po ashtu në bashkëbisedim me grupin kemi propozuar edhe një pasues të kësaj deklarate e cila është ashtu si vijon “ Kuvendi i Komunës së Lipjanit i bënë thirrje institucioneve kompetente qendrore të bashkërendojnë aktivitetet dhe veprimet e nevojshme shtetërore në mbrojtjen e vlerave të Ushtrisë Çlirimtare të Kosovës. Po ashtu kemi edhe një propozim tjetër që të rregullohen forma fizike e kësaj deklarate duke u shtuar edhe stemat institucionale  brenda kësaj deklarate.
Daut Azemi, Kryesues i Kuvendit, tha se kërkoj që herët tjera kur ka deklarata të tilla të cilat jemi te gjithë unik është mirë që të vijnë pak më herët në mënyrë që t’i harmanizojmë qëndrimet e përbashkëta, në mënyrë që mos me ra ndesh me kompetencat që na takojnë neve. 
Tani po e qes në votim Deklaratën, si parapikë e Kuvendit, pastaj vazhdojmë me pikat e rendit të ditës siç i kemi marrë. 
Pastaj u kalua në pyetjet e anëtarëve të Kuvendit.
Shahadije Bikliqi-Dragaçina, tha se ne në mbledhjen e fundit të Komitetit për Komunitetet, kemi vizituar dy vendbanime, fshatin Medvec dhe Magurë ku banojnë komunitetet jo shumicë, dhe aty ata na kanë thëne se kanë problem me ujë të pijes dhe asfaltim të rrugicave në disa lagje. Kërkojë nga ana juaj që të realizohen këto kërkesa. 
Arsim Jashari, tha se unë e kam një pyetje publike pasi që Kryetari nuk qenka në mbledhje, për nënkryetarin, e kam një vendim para vetes për përzgjedhjen në Çerdhen e Rufcit dhe këtu me e poentunja është Erleta Ahmeti. Kam një pyetje publike a ka lidhje familjare me kryetarin e Komunës së Lipjanit,  dhe Rinesa Qadraki a është familjare e zëdhënëses së Komunës?  Pres përgjigje? Nëse është familjare a ka vend për dyshime. 
Egzona Gashi, tha se kam një pyetje për drejtorin e infrastrukturës, cilat masa do të nderrmirrën për përmirsimin e infrastrukturës në fshatin Brus në veçanti në lidhje me ndriçimin publik dhe transportin e nxënëseve të shkollës. Tjetra pyetje, kur pritet të bëhet pastrimi i lumit në fshatin Sllovi  pasi që është në gjendje shumë të keqe. Pyetje për drejtorin e financave, në buxhet shihet që ka mjete të pa mjaftueshme për shëndetësi duke pasur parasysh nevojat e qytetarëve. Kërkoj një sqarim pse ka nivel kaq të ulet të investimeve.  
Xhenetë Isufi-Mullapolci, tha është një kërkesë e banorëve përreth rrugës “Isa Olluri” e cila rrugë që një kohë të gjatë është pa ndriçim publik. Kërkojnë të bëhet një zgjidhje.
Alban Salihu, tha se  pari kam marr një kërkesë prej profesorëve të Gjimnazit për vendosjen e disa zebrave afër shkollës, pasi që po e konsiderojnë që është e nevojshme sepse nxënësit po kanë vështirësi në kalimin e rrugës. Kërkoj nga drejtoria përkatëse ta sheh a është e nevojshme me u vendos ato zebra. 
 Tjetra, edhe unë po ballafaqona me padi shpesh nga kryetari dhe drejtorët e tije, dhe kjo mua veç qe po më motivon më shumë që me i përshfaqë parregullsitë që po i bëjnë. Edhe unë pata me ngrit shqestimin e njëjte që e ngriti kolegu më herët. E njëjta ka diplomuar në muajin korrik, ndërsa konkursi u hap në muajin gusht. Pas një muaji të diplomimit ju ka shpall konkursi. Deri kur kështu me duhet me shku, a është e turpshëm kjo. A doni mu ndal naj herë. 
Argjent Tasholli, tha se unë i kam disa pyetje, e para mirëmbajtja e trotuareve në të gjithë territorin e Komunës së Lipjanit e ne veçanti në Gadime, të shumë lagje si të Elshant, të Shpella, ku janë në gjendjn të rendë. Po ashtu problem kemi edhe me kapak te pusetave ne shume vende, ku se fundi një qytetar kanë rënë në puse në Gadime dhe kanë marr lëndime për shkak të neglizhencës tonë, për shkak të mungesës së pusetave. Problemi tjetër, derdhja e kanalizimit në fund të fshatit Gadime të lagjja Maholli, nuk derdhet në vendin e duhur, por afër shtëpive, e njëjta gjendje është edhe të lagjja Tasholli . Edhe një kërkesë, furnizimi i shkollave me të gjitha llojet e topave. 
Agon Bahtiri, kam një pyetje, rruga përgjatë hekurudhës deri të lumit Janjevë ka mungesë të trotuarit dhe është mbuluar nga barishtet. Kërkoj nga ana juaj ta rregulloni atë pjesë të trotuarit sepse po vështirësohet dhe rrezikohet jeta e shumë qytetarëve që  kalojnë në atë rrugë. 
Diamant Bytyqi, Nënkryetar i Komunës, tha se ju falënderoj për pyetjet që i drejtuat të ekzekutivi.  Në disa prej tyre do të përgjigjem, ndërsa ato tjerat përgjigjen drejtorët dhe sqarojnë çështjet që ju takojnë atyre.  Problemet me ujë të pijes në fshatin Medvec dhe rrugicat, ne kemi një kontratë për rrugica  dhe ka qenë e paraparë dhe në fshatin Medvec, por për shkak të ekzekutimit të mjeteve për shkak të kontratës kolektive është shtyrë për vitin e ardhshëm. Të rruga Isa Olluri ka qenë e planifikuar edhe ndriçimi publik, por është shkëputur kontrata, por do të vazhdojnë vitin e ardhshëm me një kontratë të re.  Kërkesa për vendosjen e zebrave të shkolla e re e arsyeshme  dhe në kuadër të drejtorëve përkatëse do ta gjejmë mundësinë  që të bëhet sinjalizimi horizontal të shkolla. Për mirëmbajtjen e trotuareve nuk kemi aktualisht kontratë. Problemet me kanalizim, aktualisht jemi duke e lidh një kontratë dhe do të ndërdyhet atje ku ka nevojën. 
Rasim Hasani, tha se konkurset çdo herë zgjojnë kureshtje, ka drejtime ku nuk ka kuadër dhe nuk është mirë me paragjykuar. Konkursin e fundit s’kemi pas kuadro dhe kemi marr nga Drenasi e Gjilani pasi që s’ka pas kuadër nga Lipjani. Nuk kemi të drejtë me larguar apo diskriminuar dikë vetëm pse është familjar i dikujt. Sa i përket transportit të nxënësve në Brus, aty si shkollë është problem me mbajt gjatë për shkak të numrit të vogël të nxënësve. Brusi është me specifik, dhe do ta shohim me buxhetin e vitit të ardhshëm. Bazuar në kërkesat e drejtorëve, shkollat janë të furnizuara me të gjitha llojet e topave.  
Arsim Jashari, tha se, drejtori i arsimit po na tregon për mungesë të kuadrove, mirëpo, motër edukatore nuk është mungese e kuadrit, unë bëra një pyetje specifike a ka lidhje familjare.  Unë nuk bëra asnjë akuzë vetëm pyeta a ka lidhje familjare me kryetarin ky person? 
Meqë diskutime të tjera nuk pati u kalua në pikën e parë të rendit të ditës.
Deklarata
Daut Azemi, Kryesuesi i kuvendit tha se a keni diçka për te shtuar rreth  deklaratës të cilën e keni secili nga një kopje.
Arsim Jashari, tha se ju falënderoj të gjithë anëtarëve të Kuvendit për gatishmërinë për ta votuar deklaratën, edhe pse pak me vonesë për shkak të gjendjes emergjente por unë prapë ju falënderoj për gatishmërinë. UÇK-ja, është e popullit ka dal nga populli.   
Alban Salihu, tha se kjo gjykatë ka qenë e pa drejtë, është e pa drejtë, kemi qenë kundër edhe atëherë edhe tash, dhe nuk duhet mjet pa përdorur për me ja humb fuqinë dhe me shfuqizuar nëse është e mundëshme. Pasi që nëse sot jemi këtu është meritë e UÇK-së. Organizimi me i madh që e kanë prodhuar shqiptarët në histori.  Andaj e mbështesim deklaratën  dhe e konsiderojmë të padrejtë Gjykatën Speciale . Lufta e UÇK-së, ka qenë e drejtë, nëse ka pas gabime ne duhet me gjykuar vetë. 
Pastaj Kryesuesi e hodhi në votim Deklaratën, me propozimin të cilin e dha shefi i grupit të LDK-së, dhe t’i rregullohen dhe formati dhe simbolet e institucioneve. Pas votimit konstatoi se Kuvendi me 28 vota për, aprovoi Deklaratën.


SHTOJCË:
DEKLARATË
 “JO NË EMRIN TIM!” Kuvendi i Komunës së Lipjanit, duke respektuar pavarësinë e gjyqësorit, shpreh mospajtimin e tij të thellë me aktgjykimin e shkallës së parë të Dhomave të Specializuara të Kosovës, të datës 16 shtator 2026, ndaj ish-krerëve të Ushtrisë Çlirimtare të Kosovës, Hashim Thaçit, Kadri Veselit, Rexhep Selimit dhe Jakup Krasniqit.
Kuvendi i Komunës rithekson se lufta e Ushtrisë Çlirimtare të Kosovës ishte vazhdimësi e luftës për liri dhe çlirim, e lindur nga rrethanat e rënda të represionit, dhunës, vrasjeve dhe dëbimit të popullsisë shqiptare të Kosovës.
Kuvendi konsideron se, për një dënim penal të kësaj peshe, përgjegjësia personale e secilit të akuzuar duhet të provohet me prova të qarta, konkrete, bindëse dhe përtej çdo dyshimi të arsyeshëm.
Kuvendi shpreh shqetësimin e tij se përgjegjësia penale individuale nuk duhet të ndërtohet mbi supozime, përgjithësime, dëshmi të tërthorta apo mbi lidhje të nxjerra nga pozita politike dhe ushtarake që individët kanë mbajtur gjatë luftës.
Kuvendi vlerëson se vetë Trupi Gjykues ka shpallur të akuzuarit të pafajshëm për akuzat për krime kundër njerëzimit, pasi është konstatuar se Prokuroria nuk kishte arritur të provonte, përtej dyshimit të arsyeshëm, ekzistencën e një sulmi të përhapur ose sistematik kundër popullatës civile. Po ashtu, pafajësi janë dhënë lidhur me një numër incidentesh të tjera të pretenduara.
Për Kuvendin e Komunës së Lipjanit, kjo dëshmon rëndësinë themelore që standardi “përtej dyshimit të arsyeshëm” duhet të zbatohet me të njëjtin rigorozitet për çdo akuzë, çdo formë përgjegjësie dhe ndaj secilit të akuzuar veçmas.
Kuvendi konsideron se, kur pas një procesi shumëvjeçar mbeten paqartësi serioze mbi lidhjen konkrete të individit me veprën penale, këto paqartësi nuk mund të plotësohen me perceptime, dëshmi indirekte apo me përgjegjësi të nxjerra vetëm nga hierarkia organizative.
Për këtë arsye, Kuvendi shpreh qëndrimin se, nëse përgjegjësia individuale e Hashim Thaçit, Kadri Veselit, Rexhep Selimit dhe Jakup Krasniqit nuk është provuar përtej dyshimit të arsyeshëm, me prova bindëse dhe të drejtpërdrejta për elementet përkatëse të veprave penale, rezultati juridik duhet të ishte shpallja e tyre të pafajshëm.
Kuvendi i Komunës shpreh solidaritet me familjet e Hashim Thaçit, Kadri Veselit, Rexhep Selimit dhe Jakup Krasniqit, si dhe me të gjithë ata që këtë proces e kanë përjetuar me dhimbje dhe shqetësim.
Kuvendi i Komunës së Lipjanit u bën thirrje qytetarëve të Lipjanit dhe të gjithë Kosovës që, përkundër dhimbjes dhe emocioneve të forta, të ruajnë qetësinë, dinjitetin dhe unitetin, duke shprehur qëndrimet e tyre në mënyrë paqësore dhe institucionale.
Kuvendi i Komunës së Lipjanit i bënë thirrje institucioneve kompetente qëndrore të bashkërendojnë aktivitetet dhe veprimet e nevojshme shtetëtore në mbrojtjen e vlerave të Ushtrisë Çlirimtare të Kosovës.
Në fund, duhet të theksojmë se aktgjykimi i shkallës së parë nuk është fundi i procesit. Procedura e ankimit është pjesë e drejtësisë dhe ne duhet të shprehim pritjen që aty të shqyrtohen me kujdes të gjitha pretendimet, provat dhe çështjet që lidhen me përgjegjësinë individuale.
Duke pasur parasysh se vendimi u shpall me formulimin “Në emër të popullit të Kosovës”, Kuvendi i Komunës së Lipjanit përcjell qartë mesazhin e qytetarëve të saj:

Kjo është shprehje e mospajtimit me këtë dënim dhe e të drejtës për të kërkuar drejtësi për udhëheqësit e UÇK-së, Hashim Thaçi, Kadri Veseli, Jakup Krasniqi dhe Rexhep Selimi.
	Pastaj Kryesuesi e hodhi në votim propozimin për një pikës shtesë  9. Propozim vendim për anulimin e vendimit nr.15-020/04-29370 i datës 30.06.2026 për përcaktimin e kompensimit te anëtareve te komisionit komunal te aksionarëve ne ndërmarrjen publike lokale “Pastrimi”
Pas votimit konstatoi se Kuvendi me 28 vota për, aprovoi Propozimin. 
Pas votimit konstatoi se Kuvendi me 28 vota për, aprovoi rendin e ditës me pikat shtesë. 


        I	 
Aprovimi i ekstrakteve nga mbledhja e 8-të.
Pastaj Kryesuesi e hapi diskutimin.
Meqë diskutime nuk pati Kryesuesi vuri në votim propozimin e vendimit dhe, që të përmirësohet një gabim teknik në vend të Rasim Hasnait të jetë Gentrit Syla, pas votimit konstatoi se, Kuvendi me 28 vota për, aprovoi ekstraktin  nga mbledhja e 8-të e Kuvendit.
Pastaj u kalua në pikën në vazhdim. 
II
Propozim Vendim mbi aprovimin e Buxhetit për vitet 2027-2029.
Lidhur me këtë pikë, Kryesuesi i Kuvendit, Daut Azemi, ia dha fjalën Latif Ramadanit drejtor i DBF i cili në vazhdim i njoftoi të pranishmit me të dhënat nga Propozimi.
Pastaj Kryesuesi e hapi diskutimin.
Arsim Jashari, tha se unë po flas në emër të grupit të PDK-së, sot kemi para vetës Propozim Vendim mbi aprovimin e Buxhetit për vitet 2027-2029 të cilin si grup nuk do ta votojmë. Qëndrimi jonë është i qartë votojmë kundër pasi që ky buxhet nuk reflekton kërkesat dhe nevojat e qytetarëve të Lipjanit. Për gjatë kësaj kohe qytetarët, lagjet, fshatrat,  bizneset, sportistet të rinjtë, fermer dhe kategori të ndryshme shoqërore ku kanë paraqitur kërkesat e tyre dhe shumë prej tyre kanë mbetur pa përgjigje dhe pa realizim. Dhe sot në vend që të kemi një buxhet që përmirëson  këto mangësi dhe t’i vendos nevojat e qytetarëve në qendër, kemi një buxhet krejt tjetër. Ne kemi ngrit disa herë shqetësimet tona sa i përkat këtij buxheti. I cili nuk duhet të jetë vetëm në letër por të shihen në jetën e qytetarit, duhet të shihen në rrugën qe endë nuk është rregulluar, kanalizimin që ende mungon, në shkolla që pret investime, në fshatin që pret trajtim të barabartë, në fermerin që kërkon mbështetje. Nëse e shohim me shumë është një buxhet i ndërtuar rreth interesave të një grupi të ngushtë se sa një buxhet i ndërtuar për nevoja të qytetarëve. Kjo është arsyeja pse ne e kundërshtojmë këtë buxhet pasi që ky buxhet nuk i shërben qytetarëve dhe është kundër zhvillimit të Lipjanit. Prandaj edhe do të votojmë kundër ne grupi i PDK-së. 
Armend Grajqevci, tha se, sot para nesh kemi Propozim Vendim mbi aprovimin e Buxhetit për vitet 2027-2029. Shpresojmë që  komuna jonë të mos përballën me vështirësitë dhe krizat financiare siç jemi përballur gjatë këtij viti të shkaktuar nga kontrata kolektive ku ka ndikuar ne realizmin e premtimeve tona. Ky buxhet përfshinë të gjitha fshatrat duke mos lenë anash as qytetin dhe ky dëshmon që është një pasqyrë për realizmin e projekteve në mënyrën më të mirë për qytetarët tonë. Ky buxhet meriton mbështetjen e të gjithave pa dallim për të mirën e qytetarëve.  
Alban Salihu, tha se pavarësisht që është buxheti i satë me radhë që e përpiloni, unë mendoj që nuk ka ndonjë përmirësim në mënyrën qysh e përpiloni. Dhe po shihet që është një qeveri dembele që nuk ka kreativitet në përpilimin e buxhetit. Nuk ka projekte të reja nuk i përgjigjet nevojave të qytetarëve të Komunës së Lipjanit. Ne mendojmë që taksat e qytetarëve duhet të përpilohen në një mënyrë sa me të barabartë.  Na i kemi vërejtët tona të cilat i kemi pasuar vazhdimisht. Dhe ne grupi i LVV-së, do të votojmë kundër këtij buxheti.  
Nexhemdin Lekiqi, tha se në buxhet mundemi me gjet vërejtje   por ka edhe shumë të mira, nevojat janë të mëdha por është buxhet i Komunës së Lipjanit nuk është i Norvegjisë apo ndonjë vendi tjetër.  Është një buxhet real. Një kërkesë të kamotshme të cilën e kemi te gjithë asamblistët e Gadimes për një fushë të futbollit të madh të shkolla, një rrugë e gjatë nga Babushi deri te Gadimja, për renovim, zgjerimi i rrugës Gadime e Epërme, Gllavicë, zgjerimi i urave ,një sallë e re e sporteve, asfaltimi i rrugicave. Dhe unë nuk kisha pas qejf me qenë në lëkuren e asamblistëve që janë të atij regjioni  e që mundën  me i thënë jo një buxheti të tillë. Pasi që shumicën e votave i kemi marr nga ai vend. Kam një propozim, që nga kodi 183 projekti nr. 11 të hiqen 100 mijë euro dhe të alokohen në kodin buxhetor 58003 projekti nr. 59 për meremetimin e fushës së futbollit në Gadime. Kërkoj nga ana juaj që ta mbështesni. 
Argjent Tasholli, tha se, është dashtë ne Gadimja, me votuar kundër edhe kur na kanë marr dy projekte mbledhjen e kaluara, e para rruga nga Gadimja të rruga e Smallushës dhe parkun në Gadime të Epërme. Kjo tani që doni të votoni është fontanë dëshirash  ku nga viti 2013 fusha e Gadimes, bartet nga një vit në vitin tjetër në buxhet. Ne do ta votojmë nëse në vitin 2027 e planifikoni stadiumin e Gadimes. 
Nexhemdin Lekiqi, tha se e kam një përgjigje të thjeshtë po janë tërheq mjetet, pro për qëllime madhore. Nuk kemi muajt me lanë QKMF-në,  pa u përfunduar e me rregulluar një rrugicë duku në Gadime. Nëse i votoni sot këtë projektë unë do të jem garantues për to. 
Armend Grajqevci, tha se siç po shihet votat nuk janë karshi neve dhe një kundërshtim prej opozitës po bien ndesh me  propozimin që e keni para jush. Unë e kam një pyetje për opozitën ju zakonisht merrni lavde se po merrni pjesë në dëgjime buxhetore po propozojmë kërkesa të qytetarëve. Kam një pyetje prej juve cili nga propozimet e juaja nuk është përfshirë në propozim buxhet. Të gjitha propozimet e juaja janë përfshirë në buxhet. Pyetja tjetër pse jeni kundër buxhetit për cilin projekt sepse nuk po shoh që jeni duke kundërshtuar ndonjë projekt.   
Shahadije Bikliqi-Dragaçina, tha se ne grupi i LVV-së, nuk po themi se të gjitha projektet nuk janë të përshtatshme dhe nuk mund të realizohen. Por orientimi i prioriteteve në këtë buxhet nuk është në bazë të asaj që duhet të jenë. Qytetarët ballafaqohen  me problem kryesor që disa vite që është uji i pijes që e kam ngrit këtë shqetësim unë disa herë dhe nuk është përfshirë në buxhet. Prandaj do të votoj kundër. Çerdhja në Janjevë shtyhet vit pas viti, po ashtu rruga ne Hanrovc e projekte tjera. 
Argjent Tasholli, tha se e kam një pyetej për shefin e grupit të LDK-së, ndonjë projekt qe e kemi propozuar në dëgjimet vitet e kaluara e i cili është realizuar. Vetëm një projekt. Ne nuk jemi kundër projekteve, por kërkojmë që ato projekte të realizohen e jo të shtyhen nga një vit në vitin tjetër. 
Daut Azemi, Kryesues i Kuvendit, tha se, çështja e mos votimit është çështje politike e juaja dhe nuk ka të bëjë aspak me projektet. Më herët Shahadije kërkoj të përfshihet do projekte për fshatin Medvec, ndërsa pas pak kohe nuk i voton edhe pse ato projekte i ke për fshatin Medvec , po ashtu për Brusin, Egzona. Projekti është në buxhet, me këtë po dilni në kundërshtim me vetën e juaj.  Unë të gjitha propozimet që i kam marr në dëgjime buxhetore janë përfshirë në buxhet. Dje propozimet e juaja ju prapë nuk po i votoni.   Unë tani nëse keni propozime për buxhet marrim një pauzë dhe i futim në buxhet. Kërkoj nga ana juaj që të votoni këto projekte për te mirën e qytetarëve. Stadiumi në Gadime ka qenë vullneti me u bo por kemi pas telashe për shkak të lokacionit pastaj për shkak të vendimeve përmbarimore. 
Alban Salihu, tha se është absurde me kërkuar prej opozitës me ja votuar buxhetin në një situatë kur ju jeni shumicë në kuvend. Si duket ju keni probleme të mbrendshme brenda partisë  zgjidhni aty, e jo me prit prej neve me ju votuar. Ne nuk e votojmë një buxhet qysh e keni shpërndarë ju. Nuk pajtohemi me mënyrën si e keni shpërndarë ju. 
Shahadije Bikliqi-Dragaçina, tha prej 7 a 8 milion euro vetëm 600  mije euro janë  të parapara për ujësjellës a duket kjo e logjikshme. Njerëzit nuk kanë ujë të pijes është mandati i 4-të i Kryetarit. Nuk e di çka ka ma me prioritet se sa uji, andaj mos kërkoni që ne me u solidarizuar me juve. 
Armend Grajqevci, tha se sa i përket ujit të pijes është punuar  edhe në vitin 2024 edhe vitet tjera ku janë vendosur pumat e ujit po ashtu investime në rrjet të ujësjellësit në disa vende në pompa të ujit. Dihet që ujësjellësi është përgjegjësi e ndërmarrjes regjionale.  Ne buxhet keni shumë propozime të cilat janë marr nga ana juaja në dëgjime buxhetore. 
Daut Azemi, Kryesues i Kuvendit, tha nëse shpërndarja e buxhetit nuk është bërë e mirë tregona neve si me shpërndarë. Çështja e ujit të pijes menaxhohet nga ana juaj nga ndërmarrja regjionale . A ka ndonjë projekt qe ka ardhë për ujin nga ana juaj në Lipjan. 
Latif Ramadani, Drejtor i Buxhetit, tha normal është me thanë se votoj buxhetin që e keni bërë ju, mirëpo duhet me ditë që janë do formula se si ndahet buxheti. E dyta thuani s’po dojna me votuar se e keni bërë ju, mirëpo s’keni drejt me thanë është përgatitë keq dhe nuk janë marr për bazë kërkesat e qytetarëve. Shikoni sa projekte keni që janë bërë në vendet tuaja dhe të cilat i gëzojnë qytetarët. Unë ju tregova që këna pas edhe sfida me kontrata kolektive. Ju që dy mandate qeverisje asnjë projekt në Lipjan nuk e keni pru. Shikoni mirë buxhetin të gjitha kërkesat  e ngritura në dëgjime buxhetore  i keni në buxhet të përfshira. 
Arsim Jashari, tha se kur të hapet një pikë e rendit të ditës është mirë me u respektuar rregullorja e punës së Kuvendit. Ne grupi i PDK-së e dhamë qëndrimin tonë dhe s’kemi çka me debatuar më shumë shkojnë me votim. 
Daut Azemi, Kryesues i Kuvendit, tha se për shkak të pasojave qe mund të ketë dhe ligjit në fuqi kërkoj një pauze deri në ora 13:00 po ashtu edhe koha e drekës kështu qe shkojmë ne pauzën e drekës deri en ora 13:00.
Kryesuesi i Kuvendit, Daut Azemi, tha se kthehemi në mbledhje pas pauzës së kërkuar nga ana ime si rregullisht që caktojmë në çdo mbledhje sepse pash disa reagime. Si duket komplet opozita mungon tani në mbledhje, po ashtu edhe dy anëtarë nga pozita Rinor Murati dhe Shkelzim Olluri, në këtë rast nuk kemi kuorum për me vazhduar mbledhja e 9-të të Kuvendit. Unë do të ju thërras ditëve në vazhdim kurdo që e caktojmë vazhdimin e  mbledhjes . Do të vazhdojë mbledhja aty ku ka mbet për shkak të mungesës së kuorumit. Për vazhdimin e mbledhjes ju njoftoj me kohë. 
Mbledhja u ndërpre ne ora 13:20 
Procesverbali i vazhdimit të mbledhjes së 9-të të Kuvendit të Komunës së Lipjanit mbajtur, më 08.10.2026, në sallën e Kuvendit, me fillim në ora 10 00
1. Daut Azemi, Kryesues i Kuvendit 
2. Nexhmedin Lekiqi, anëtar 
3. Hyra Bytyçi, anëtare
4. Murat Gërbeshi, anëtar 
5. Fadil Sopa, anëtar 
6. Armend Grajçevci, anëtar 
7. Fitim Shala, anëtar 
8. Venhar Agushi, anëtar
9. Gentianë Hoxhaj - Gashi, anëtare 
10. Elmaze Behluli, anëtare 
11. Shefki Bytyqi, anëtar
12. Sanije Mehmeti, anëtare
13. Anila Reçica- Llugiqi, anëtare 
14. Shkelzim Olluri, anëtar
15. Rinor Murati, anëtar
16. Gentrit Syla, anëtar 
17. Besim Jusufi, anëtar 
18. Feriz Hasani, anëtar 
19. Arsim Jashari, anëtar  
20. Argjent Tasholli, anëtar  
21. Liridon Hajrizi, anëtar 
22. Herolind Kozhani, anëtar 
23. Egzona Gashi, anëtare 
24. Xhenetë Isufi- Mollopolci , anëtare
25. Yllëza Bedrolli, anëtare  
26. Agon Bahtiri, anëtar 
27. Alban Salihu, anëtar 
28. Fatmir Fetahu, anëtar 
29. Shahadije Bikliqi-Dragaçina, anëtare 
30. Valenton Amrllahi, anëtar 
31. Arjeta Statovci- Tasholli, anëtare
Të tjerë prezent: 
1. Imri Ahmeti, nënkryetar i komunës 
2. Diamant Bytyqi, Nënkryetar i Komunës 
3. Avni Jashari, Shefi i Kabinetit
4. Mehreme Goliqi, Nënkryetare për Komunitete
5. Latif Ramadani, DBF
6. Shkelzen Hajdini, DSHMS
7. Valon Pacolli, DEZH
8. Safete Amerllahu, DGJK
9. Imri Semetishti, DUPMM
10. Astrit Buja , DKRS
11. Rexhep Rexhepi, DBPZHR
12. Rasim Hasani, DKA
13. Përfaqësues të mediave dhe shoqërisë civile dhe të tjerë prezentë

Daut Azemi, kryesues i kuvendit tha se vazhdojmë me mbledhjen e 9-te te kuvendit aty ku kemi mbet, pas pauzës nuk kemi pas kuorum për ta vazhduar mbledhjen dhe është ndërprerë.  Ne vazhdojmë te pika e dyte e radhës.  
II
Propozim Vendim mbi aprovimin e Buxhetit për vitet 2027-2029.
Lidhur me këtë pikë, Kryesuesi i Kuvendit, Daut Azemi, ia dha fjalën Latif Ramadanit drejtor i DBF i cili në vazhdim i njoftoi të pranishmit me të dhënat nga Propozimi. Ku tha se ka mbet me përmend edhe një ndryshim i cili do te bëhet ne buxhet ku gjatë kësaj përudhe janë lidhur dy kontrata qe kanë imapkt edhe në buxhet e vitit 2027. Te projekti nr. 4 rikonstruimi i kanalizimit Krojmir, Mirenë ka qenë i parapare 150 mije euro, kontrata ka qenë 100 mije euro dhe kanë mbet 40 mije euro. Dhe zgjerimi i rrjetit të kanalizimit Gadime,Babush ka qenë kontrate 90 mije euro e paraparë, janë shpenzuar 55 mije euro, ndërsa 75 mije euro kalojnë të projektoi nr. 59 ndërtimi i fushës se sportit që e propozoi anëtari i kuvendit Nexhmendin Lekiqi për Gadime,  aty bëhet shuma 150 mije euro. Ndërsa të  rruga Kojskë- Rubovc qe ka qenë 95 mije euro  për vitin 2028 mbesin ashtu. Ndërsa ndërtimi i rrugëve Kojskë- Rubovc qe ka qenë për vitet 2027-2028, 50 mije euro kalojnë të ndërtimi i urave në fshatin Rubovc . Ndryshime tjera nuk ka. 
Alban Salihu, tha se ne e meritojmë një sqarim se si është ndërprerë mbledhja e kuvendit. Dhe nuk duhet të ndërprehët mbledhje në mënyre arbitrare dhe ne duhet me vazhduar mbledhjen për diçka qe është dashtë me përfunduar me kohë. Dhe nuk keni te drejtë ne mënyre arbitrare me ndërpre kuvendit pse nuk është personal i yti por është i neve te gjithëve. Ti është dashtë me hedh në votim dhe pastaj nëse kalon mire, nëse nuk kalon nuk është afati i fundit të votimit atë dite. Me këtë është shkelë Ligji për Vetëqeverisje Lokale, Rregullorja e Punesës se Kuvendit, pres një sqarim nga ana juaj.      
Daut Azemi, kryesues i kuvendit tha se me Ligjin për Vetëqeverisje Lokale  dhe Rregullores se Punesës se  Kuvendit pas diskutimeve të gjata kam kërkuar një pauze pasi qe ka qenë edhe pauza e drekës. Zakonisht pauzën e marrim ne atë kohë. Pas pauzës nuk jeni kthyer në mbledhje, dhe ska pas qysh me u qitë buxheti ne votim pa qenë ju. Po te ishe ju këtu do ta qitja në votim sepse nuk kam pas zgjidhje tjetër.  Nuk e kam ndërpre me mënyrë arbitrare, por vetëm kam dhënë pauze dhe pas pauzes  nuk jeni kthyer. 
Alban Salihu, tha se na çdo herë në pauzë kemi shkuar me dakordim pas diskutimit dhe votimit të pikave ndërsa kësaj radhe ju keni dhënë  pauzë pa u votuar fare. 
Arsim Jashari, tha se asnjëherë nuk keni dhënë pauze pa i pyetur grupet e kuvendit, ndërsa kësaj radhe dhatë pauze pa i pyete grupet e kuvendit dhe pa u dakorduar me neve. Tjetra sipas rregullores ke muajt me thirre mbledhjen ditën e nesërme  siç është parapare me neni 39 te rregullore. Ju e keni shkel rregulloren dhe asnjëherë nuk ka ndodh me u ndërpre mbledhja pa miratim të shefave të grupeve. Unë kam bërë një ankesë në MAPL për këtë çështje. 
Arjeta Statovci-Tasholli, tha se kam vetëm diçka për të shtuar te buxheti, a është parapare ndonjë projekt në buxhet për lagjen andej rrugës së trenit  ndonjë nënkalim, apo mbikalim, pasi qe është kërkesë e qytetarëve.  
Daut Azemi, kryesues i kuvendit tha se asnjëherë pauzën e drekës nuk e kemi qitë në votim. Tjetra është e drejte e kryesuesit të kuvendit në situata kur nuk krijohen kushte me vazhduar mbledhja  me kërkuar pauzë. Na jemi kthyer pas pauzës nuk ka pasur kuorum pastaj e kemi ndërpre për me vazhduar në ditën ne vazhdim deri me tani nuk kam pranuar asnjë ankesë nga ana e askujt. 
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 16 vota për, 12 kundër aprovoi propozimin me ndryshimet e cekura me larte.
III
Propozim Vendim për ndarjen e mjeteve financiare për Qendrën për mbrotjen e grave dhe fëmijëve- Strehimoren në mbrojtje të viktimave të dhunës familjare dhe atyre të dhunës gjinore.
Lidhur me këtë pikë, Kryesuesi i Kuvendit, Daut Azemi, ia dha fjalën Shkelzen Hajdini drejtor i DSHPS, i cili në vazhdim i njoftoi të pranishmit me të dhënat nga Propozimi.
Pastaj kryesuesi e hapi diskutimin.
Armend Grajqevci, tha se ne grupi i LDK-se e mbështesim këtë propozim vendim. Edhe pse shuma është simbolike por është një hap i mire ne në mbrojtje të viktimave të dhunës familjare dhe atyre të dhunës gjinore.
Arsim Jashari, tha se edhe ne grupi i PDK-se gjithmonë këto nisma qe janë të qëlluara i mbështesim dhe vota jonë është pro. 
Alban Salihu, edhe ne grupi i LVV-se e mbështesim këtë propozim dhe kërkojmë qe në të ardhmen të gjinden  edhe forma dhe mënyra tjera qe ndihmojnë këtë kategori. 
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 27 vota për, aprovoi propozimin.
IV
Propozim Vendim për ndarjen e mjeteve financiare për Strehimoren “Shtëpia e Sigurt” Gjakovë.
	Lidhur me këtë pikë, Kryesuesi i Kuvendit, Daut Azemi, ia dha fjalën Shkelzen Hajdini drejtor i DSHPS, i cili në vazhdim i njoftoi të pranishmit me të dhënat nga Propozimi.
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 27 vota për, aprovoi propozimin
V
Propozim Vendim për caktimin e veprimeve të përkohëshme për trajtimin e objektit të mbyllur shkollor SHFMU “ Dy Dëshmorët” paralelja e ndarë fizike  në Dobrajë të Vogël.
Lidhur me këtë pikë Kryesuesi i Kuvendit, Daut Azemi, ia dha fjalën Rasim Hasanit drejtor i DKA-së, i cili në vazhdim i njoftoi të pranishmit me të dhënat nga propozimi. 
Pastaj Kryesuesi e hapi diskutimin.
Agon Bahtiri, tha se ne e mbështesim propozimin qe objekti i shkollës Dy Dëshmorët” paralelja e ndarë fizike  në Dobrajë të Vogël të kaloj të banorët e fshatit dhe të përdoret për arsye të ndryshme në interes të qytetarëve. Por kërkoj qe atij objekti ti behet se paku një rrethoje një muri anësor pasi qe po dëmtohet nga disa faktor të jashtëm.      
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 28 vota për, aprovoi propozimin
VI
Raporti gjashtëmujor Janar – Qershor i punës së Zyrës së Kryetarit dhe Drejtorateve Komunale.
Lidhur me këtë pikë, Kryesuesi i Kuvendit, Daut Azemi, ia dha fjalën Kryetarit të komunës Imri Ahmetit,   i cili në vazhdim i njoftoi të pranishmit me të dhënat nga raporti.
Pastaj Kryesuesi e hapi diskutimin.
Arsim Jashari, tha se së pari është dashtë Ministria me intervenuar dhe Lipjani me pas një ndërmarrje komunale, pasi qe po zhvillohet dhe po rritet kapaciteti  i qytetarëve dhe gjendja me mbeturina është në gjendje shumë të keqe. Raporti 6 mujor duhet të trajtohet me seriozitet pasi që pasqyrohet puna 6 mujor e ekzekutivit te komunës. Raporti tregon se nga një buxhet  mbi 27 milion euro janë shpenzuar vetëm 52% e buxhetit, ndërsa te investimet kapitale realizmi është vetëm 39%. Kjo e dhënë kërkon shpjegim  se nëse të investimet kapitale është nen 40% duhet të  dimë se ku janë pengesat dhe pse projektet nuk po hecin me ritmik e planifikuar. Raporti gjithashtu tregon se mbi 3.2 milion euro jenë marr nga vendimet përmbarimore dhe kjo është shume shqetësuese. Andaj kërkoj ta di cilat janë këto obligime, nga kane ardhur dhe çfarë plani ka komuna për ti menaxhuar. Edhe te të hyrat vetanake kemi një  shqetësim pasi qe realizmi është 50% ndërsa tatimi në pronë vetëm 36 % . Pra kemi një hendek të madh në mes të planifikimit dhe mbledhjes. Po presim pjesën e dytë kur rritet të hyrat në tatim. Kërkoj që në raportet e ardhshme të kemi të qartë për secilin projekt, sa ka qenë planifikimi sa është shpenzuar dhe sa është realizuar fizikisht, çfarë ka mbetur dhe cili është afati i përfundimit. Prandaj ky raport duhet të na tregoj ku kemi suksese, ku kemi ngecje dhe ku kemi nevoje të ndërhyjmë sepse qytetarët dëshirojnë të dije jo vetëm çka është shpenzuar por çka është marr në këmbim. Pra ky raport duhet të këtë me pak arsyetime me shumë llogaridhënie me shumë transparence për çdo mjet të shpenzuar.   
Shahadije Bikliqi-Dragaçina, tha se  që disa vite neve anëtareve të kuvendit po na servohet raporte të tilla të punës të ekzekutivit të komunës ku me shuma vije me çështje statistikore administrative por mungon thelbi. Ne kushte normale do të ishe dashtë me qenë një raport që ka një analize se çka është realizuar cilat janë efektet dhe sfidat në teren. Sa i përket zhvillimit ekonomik këtu raporti është shumë i dobët ku flet për planin e kryetarit për zonën ekonomike në Qylagë  për dokumentacionit për kontaktet më donatore projektet, ndërsa nuk tregohet se sa investitor janë, a ka pasur interesim për investitor të rijnë. Tjetra në këtë raport mungojë sa vende të punës janë krijuar.  Te urbanizmi ka sa leje trajtuar e nuk ka një informate se sa objekte të reja janë nderuar, sa sipërfaqe të reja jenë krijuar, sa investime private janë gjëndëruar, a po zhvillohet Lipjani sipas planit të qarte urban. Te infrastruktura duhet të dimë se sa kilometra asfalt janë asfaltuar, sa ndriçim publik e të tjera.  Neve na mungon ende plani zhvillimor komunal. Ky raport është vetëm statistikor dhe ska zhvillim por ka vetëm katrahurë urbane.  
Imri Ahmeti, kryetar i komunës tha se një sqarim të shkurte, unë kur diskutova ju referova që të tatimi në pronë tregueset janë 36.91%  në gjashtë mujorin e parë dhe është trend i zakonshëm qe është përcjell çdo vit. Dhe duke shikuar trendët e viteve kaluara dhe këtë vit jam i bindur qe do te dalim me se miri në Kosovë pasi që qytetaret tonë janë treguar shumë të  përgjegjshëm në pagesën e tatimit në pronë. Të investimet kapitale janë të ulëta, ka edhe mjete këtu që janë ekzekutuar nga thesari. Por zakonisht kapitalet 6 mujorin e parë nuk ka ma shume asnjë komunë. Lipjani nuk ka plan urban dhe me tani nuk ka plane urbane por i kemi harta zonale. Dhe mos harroni duhet me ju gëzuar suksesit të qeverisjes tanë.     
Meqë diskutime tjera nuk pati u kalua në piken në vijim. 
VII
Raporti i Performancës së Komunës së Lipjanit për vitin 2025.
Lidhur me këtë pikë Kryesuesi i Kuvendit, Daut Azemi, ia dha fjalën Shemsi Azemit, koordinator i përformancës, i cili në vazhdim i njoftoi të pranishmit me të dhënat nga propozimi. 
Pastaj Kryesuesi e hapi diskutimin.
Arsim Jashari, tha se po flasim për një performancës ku ekskluziv drejtoritë janë ne përgjegjësinë e kryetarit të komunës dhe duhet të flasim për një performancës që është në teren pasi që tereni me letër dallon goxha shumë. Ne bazë të këtij raporti shihet se performancës e komunës është 74% por kjo përqindje për ke për raportin apo për qytetarin? Sepse kur e lenë letrën dhe e shikon raportin në teren kemi krejt tjetër. Te Arsimi raporti është  69% ndërsa kemi një shifër tjetër ne realitet ku 46% te nxënësve se kane kaluar testin e maturës  dhe kjo është tepër shqetësuese për neve qytetarët e komunës se Lipjanit. Gjysma e nxënësve mos me muajt me kaluar testin është shumë shqetësues për neve. Te infrastruktura 56.80 % ku ka shume projekte të pa përfunduara ose të punuara për së dyti, dhe shumica e tyre janë jo të punuara mirë. Te mirëmbajtja e hapësirave publike  nuk ka mirëmbajte  fare të investimeve të cilat janë ndërtuar me taksat tona. Te punësimet të administrata, personeli, ekzistojnë dyshime se konkurset publike janë ndikuar nga lidhjet politike apo familjare. Transporti publik është fusha më përqindje me të ulet dhe kjo duhet të na shqetësoj. Kam pyetje sa i përket këtij  raporti, çfarë ka ndryshuar me jetën e qytetarit sipas këtij raporti, kur i njëjta punë përsëritet disa herë, një projekt mbetet pa përfunduar, investimet publike nuk mirëmbahet, ka punësime partiakë e familjare. Unë kërkoj nga ana juaj rezultate dhe fakte në teren jo vetëm në letër. Ka shumë zyrtarë e drejtor të cilët ne orar të punës shkojnë në kafe dhe i dërgojnë fëmijët në çerdhe brenda orarit të punës.
Shahadije Bikliqi-Dragaçina, tha se  përket raportit të performancës nëse e lexon dhe analizon pashmangshëm duhet me reaguar sepse ne të paraqitet të dhëna sikur ne po jetojmë krejt në lule e Lipjani është duke lulëzuar. Nuk e di qysh po matet kjo performancës në letër kur realiteti në teren është krejt ndryshe. Qysh mundet me qenë performancë e mirë për mjedis kur në këtë vit dhe vitin e kaluar jemi mbuluar nga mbeturinat dhe deponite ilegale. Te planifikimi hapësinor 99% për cilin planifikim po flasim ku po bazoheni pasi qe dihet që ne kemi problem me ndërtime, parkingje e tej tjera. Te kultura rinia dhe sporti,  perofrmaca është 100% si erdhi kjo përqindje këtu, kur dihet qe Lipjani se pari ska shtëpi te kulturës ska aktivitete.
Nexhmedin Lekiqi, tha se unë mendoj qe s’mund të matet përformancës pa indikator. Indikatorët janë diçka qe duhet  me mat, sikur me të ndal polici dhe me të thënë me sy keni shkuar shpejte çfarë indikator i matjes mundet me qenë.  Cdo punë e mire që bëhet duhet të përkrahet. 
Arsim Jashari, tha se njerëzit që dalin brenda orarit të punës unë prej sotit ka me ju bërë foto dhe kam me ja dërguar kryetarit. 
Nexhmedin Lekiqi, tha se nuk ka nevojë hiç me ju bërë foto se kryetari i ka kamerat i sheh vet. 
Shemsi Azemi, tha se kjo është një punë e përbashkët qe i ka mbledh të dhënat në drejtori pastaj këto te dhëna janë verifikuar nga MAPL-ja, dhe gjatë verifikimit nuk ka pas vërejtje për fryrje të të dhënave.  
Imri Ahmeti, kryetar i komunës tha se kur jemi të raporti i performancës mendoj qe është njeri nder projeksionet që korrigjon komunat dhe e dyta i fut në lëvizje tërësisht të gjithë administratën sepse janë mbi 130 tregues dhe kjo tregon qe e aktivizon të gjithë administratën. E para për tu matur cilado fushe merret planifikimi pastaj realizimi dhe e nxjerr përqindjen. Pra përdoret standard i njëjtë për të gjitha komunat është aplikacion qe përdorët ne nivel vendi e njëjta.  Raporti i auditorit  e rezon opinionin për shkak të lëndëve përmbarimore dhe ekzekutimeve të dhunshme.  Neve na kalkulojnë se nuk kemi kanalizim ujësjellës në Shisharkë, Honrovc, Bukovicë në vende ku nuk banon asnjë banor dhe kur këto mblidhen ulen statistikat në infrastrukturë.  Lipjani ka arrit me ndërtuar ekipe të mira të punës, ka vërejtje ka vend për përmirësime por përgjegjshmëria e punëtorëve është në nivelin e kënaqshëm. Ne disa herë kemi provuar mi stimuluar punëtorët e administratës përmes kuvendit.     
Meqë diskutime tjera nuk pati u kalua në pikën në vijim?
VIII
Raporti i dëgjimeve buxhetore për planifikimin e projekt-buxhetit për vitet 2027-2029.
Lidhur me këtë pikë Kryesuesi i Kuvendit, Daut Azemi, ia dha fjalën Latif Ramadanit, drejtor i DBF, i cili në vazhdim i njoftoi të pranishmit më të dhënat nga propozimi. 
Pastaj Kryesuesi e hapi diskutimin.
Arsim Jashari, tha na e kemi diskutuar edhe mbledhjen e kaluar qe kjo pike ska vlerë me u diskutuar pasi qe te votohet kuvendi. Është mirë herët tjera me dal para buxhetit.
[bookmark: _GoBack]Daut Azemi, kryesues i kuvendit  tha se herët tjera do ta kemi parasysh. 
Shahadije Bikliqi, tha se e përmendi edhe drejtori qe pjesëmarrja e qytetarëve në dëgjime buxhetore ka qenë shumë e ulët ndër vite. A e keni menduar pse po ndodh kjo mos pjesëmarrje e qytetarëve në dëgjime buxhetore.
Latif Ramadani, tha se ne e kemi obligim ligjor me i mbajt dëgjimet buxhetore, po ashtu edhe pjesëmarrje e delegateve të kuvendit  në dëgjime është obligative dhe të anëtareve të komiteteve dhe këtu ka pa përgjegjësi të qytetarëve.  
Pastaj u kalua ne piken në vazhdim. 
VIII
Propozim vendim për anulimin e vendimit nr.15-020/04-29370 i datës 30.06.2026 për përcaktimin e kompensimit të anëtareve të komisionit komunal të aksionarëve në ndërmarrjen publike lokale “Pastrimi”

Lidhur me këtë pikë Kryesuesi i Kuvendit, Daut Azemi, i njoftoi të pranishmit me të dhënat nga propozimi. 
Pastaj Kryesuesi e hapi diskutimin.
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 25 vota për, aprovoi propozimin
Pasi çështje të tjera nuk pati mbledhja përfundoi në ora 11:45.
Ekstraktin e hartoi
Behar Aliu                                                                                   Kryesuesi i Kuvendit                                                                             
Zyrtari Ligjor                                                                                      Daut Azemi   

